LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 233**

**2021. gada 20. oktobrī**

 Atklāta sēde, sākas plkst. 10.00, beidzas plkst. 10.25

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**uzaicinātās personas:**

* Ģenerālprokurors **Juris Stukāns;**
* Prokuratūras Administratīvā direktora vietniece plānošanas, finanšu un personāla lietās **Ineta Mickāne;**
* Finanšu ministrijas Budžeta departamenta Aizsardzības un tiesībsargājošo iestāžu finansēšanas nodaļas vecākā eksperte **Daira Stempere**.

**citas personas:**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa un** Brenda Veiskate.

**Sēdi vada:** komisijaspriekšsēdētājs J.Rancāns

**Sēdi protokolē:** konsultante B. Veiskate

**Sēdes veids:** atklāta

Darba kārtība:

1. **Prokuratūras valsts budžeta programmā plānotais finansējums 2022. gadam un vidēja termiņa budžeta ietvaram, kā arī līdzekļu izlietojums 2021. gadā.**

J. Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību. Dod vārdu ģenerālprokuroram.

**J. Stukāns** uzsver, ka nav nekādu iebildumu vai pretenziju šajā budžetā, jo visas aktivitātes ir atbalstīts un finansējums ir piešķirts. Apmēram 85% sastāda atlīdzību – darba algu, 11% - preces, pakalpojumi, 4% - pamatkapitāla veidošana. Šodien nodrošinājums ir adekvāts un nav reāla pamata papildus kaut ko vēl lūgt vai norādīt. Nākošajā gadā papildus līdzekļi vaicāti par prokuratūras informācijas sistēmas uzturēšanu, tehniskais nodrošinājums un tehnoloģisko risinājumu attīstība – tas ietver IT sistēmas uzturēšanas jautājumiem, par IT drošību, par programmatūras licenču iegādi. Norāda uz problemātiku, ka Valdība atbalstot un nodrošinot informācijas sistēmas izveidi pēc tam neieliek ik gadu līdzekļus, kuri ir nepieciešami, lai sistēmu uzturētu. Uzsver vēl vienu pozitīvu aspektu par kvalifikācijas celšanu un kvalitāti izmeklēt nodarījumus – iepriekš budžetā bija paredzēti 11 tūkstoši ik gadu, bet tika paprasīts papildus 33 tūkstoši, lai nodrošinātu prokuroru dalību mācību semināros un konferencēs. Arī par diennakts dežūrām tika piešķirti līdzekļi, kaut gan iepriekš šādi līdzekļi nebija prasīti. Arī pozitīvs notikums - Rīgas dome atzina Latvijas Ģenerālprokuratūras ēku (Kalpaka iela 6) par degradējošu videi un neatbilstošu prasībām, līdz ar to Valdība ieplānojusi investīcijas Ģenerālprokuratūras ēkas renovēšanai. Uzsver arī, ka ievērojot finanšu disciplīnu nekas nav pārtērēts.

**J.** **Rancāns**, kā šobrīd ir ar Kalpaka ielas 6 ēku, vai tiek veikti remonti?

**J. Stukāns** remonti netiek veikti, jo plānota tiek šī renovācija, protams, daži kabineti ir tādi kādi ir, bet sagatavot dokumentāciju var, problēmas nav. Tehniski skatoties, protams, no ekspertiem ir pretenzijas.

**J.** **Rancāns** dzirnavu iela 113 arī atbrīvota?

**J. Stukāns** jā, šīs telpas ir atbrīvotas un visas Rīgas prokuratūras ir jaunās, modernās telpās.

**J.** **Rancāns** vai prokurori nevar strādāt attālināti tikai dēļ tā, ka krimināllietu materiālus nevar iznest, vai ir kāds cits iemesls?

**J. Stukāns** e-lietas kā tādas nav, jopolicija nav nodrošināta ar resursiem, lai varētu veidot lietas. Protams, krimināllietu materiālus nevar iznest ārā. Ja prokurors sēdes mājas un sapņos par izmeklēšanas virzieniem, kādā veidā izmeklētājs to nezinās. Prokurors nevar attālināti izsniegt apsūdzību, jo tam ir nepieciešams paraksts. Prokuratūra visus dokumentus nodrošina elektroniski tāpat ar tiesu, bet izmeklēšanas iestādes turpina veidot krimināllietu papīra veidā. Tur rodas šī problēma. Protams, struktūrvienības vadītāji izvērtē šādu nepieciešamību būt attālināti.

**J.** **Rancāns** vaicā par vakcinācijas aptveri.

**J. Stukāns** ir vakcinētivairāk kā 80%, bet ir aptuveni 100 cilvēki gan prokurori, gan darbinieki, kuri vēl nav veikuši vakcināciju (kopumā ir 450 prokurori un aptuveni 300 darbinieki). Uzsver, ka tā gan jau ir cilvēku neizpratne par situāciju. Kā prokurors var veikt savus pienākumus kā amatpersona, ja iespējamība ir, ka viņš ir infekcijas iespējamais avots. Ja būs jāatstādina šī persona, tad tā arī būs.

**J.** **Rancāns** pasakās par atbildēm uz šie jautājumiem, kā arī pasakās par budžeta prezentēšanu. Slēdz sēdi.

Sēde pabeigta plkst. 10.25.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore